رقہ میں دریافت ہونے والیاجتماعی قبروں سے ۵۷ فوجیوں کی لاشیں ملی جنہیں داعش نے پھانسی دی تھی

شام ملک میں دہشتگردوں کے زیر کنٹرول رہ چکے علاقوں میں دو اجتماعی قبروں کے دریافت ہونے کی خبر ہے۔

خبر کا کوڈ: ۴۴۳۶۲۹

تاریخ: ۰۴ آذر ۲۰۲۰ - ۱۲:۵۲

رسا نیوز ایجنسی کی رپورٹ کے مطابق شام کے شمالی صوبے رقہ میں دریافت ہونے والی ان دو اجتماعی قبروں سے 57 فوجیوں کی لاشیں ملی ہیں جنہیں دہشتگرد ٹولے داعش نے پھانسی دی تھی۔

دریافت ہونے والی لاشوں کو ان کے اہلخانہ کے حوالے کرنے کیلئے حلب کے فوجی اسپتال منتقل کیا گیا ہے۔ اس سے قبل بھی دہشتگرد گروہوں کے زیر کنٹرول علاقوں سے درجنوں اجتماعی قبریں دریافت ہوئی تھیں۔

دو ہزار گیارہ میں امریکہ اور سعودی عرب کے حمایت یافتہ دہشتگردوں نے شام میں سکیورٹی بحران کو ہوا دی تاہم شامی فوج نے ایران، استقامتی قوتوں اور روس کی مدد سے خونخوار دہشتگردوں منجملہ تکفیری ٹولے داعش کو شکست دی، مگر اب بھی ملک کے بعض علاقوں میں امریکہ، سعودی عرب اور ترکی کے حمایت یافتہ دہشتگرد عناصر سرگرم عمل ہیں۔